C 152/122
HR
Službeni list Europske unije
6.4.2022.
Mišljenje Europskog gospodarskog i socijalnog odbora o Prijedlogu odluke Europskog parlamenta i Vijeća o Europskoj godini mladih 2020.
(COM(2021) 634 final — 2021/0328 (COD)) (2022/C 152/20)
Glavni izvjestitelj: Michael MCLOUGHLIN Zahtjev za savjetovanje:
Vijeće Europske unije, 21.10.2021.
Europski parlament, 21.10.2021.
Pravna osnova
članak 165. stavak 4. i članak 166. stavak 4.
Ugovora o funkcioniranju Europske unije
Nadležna Stručna skupina:
Stručna skupina za zapošljavanje, socijalna pitanja i građanstvo
Datum usvajanja na plenarnom zasjedanju:
8.12.2021.
Plenarno zasjedanje br.:
565
Rezultat glasanja (za/protiv/suzdržani):
201/0/1
1.
Zaključci i preporuke 1.1.
Europski gospodarski i socijalni odbor pozdravlja proglašenje 2022.
Europskom godinom mladih.
Takva odluka vrlo je dobrodošla u kontekstu europskog stupa socijalnih prava i diskursa o oporavku nakon pandemije. 1.2.
EGSO je spreman preuzeti vodeću ulogu u Europskoj godini mladih, nadovezujući se na uspješne inicijative EGSO-a kao što su „Tvoja Europa, tvoje mišljenje!” i okrugli stolovi za mlade o klimi i održivosti.
EGSO je u jedinstvenom položaju da olakša suradnju s mrežama mladih. 1.3.
Potrebno je razviti jasne pokazatelje i ciljeve politike za Europsku godinu mladih.
Oni bi trebali biti usmjereni na učinak na politike i međusektorski rad izvan organiziranih aktivnosti. 1.4.
EGSO izražava zabrinutost zbog gustog programa i brojnih prioriteta za Europsku godinu mladih te smatra da bi jednostavni prioriteti mogli pomoći svim dionicima. 1.5.
Ako su promidžbene aktivnosti glavni sadržaj Europske godine mladih, to bi trebalo biti jasno u svim oblicima komunikacije, posebno s mladima. 1.6.
Godina mladih mora pridonijeti strategiji EU-a za mlade jasnim planovima i angažmanom, posebno s obzirom na međusektorsku dimenziju strategije za mlade. 1.7.
Godina mladih mora osigurati uključivanje skupina do kojih je teško doprijeti.
U tu bi se svrhu prema potrebi trebali upotrebljavati pokazatelji na razini skupine i zemljopisni pokazatelji. 1.8.
Kad je riječ o proračunu, EGSO smatra da bi trebao biti ambiciozniji.
S obzirom na tešku situaciju s kojom se suočavaju mladi u EU-u, potrebna su određena sredstva izvan postojećih programa za nacionalna vijeća mladih i organizacije mladih. 1.9.
EGSO smatra da je potrebno dodijeliti ukupno 10 milijuna EUR, uz 2 milijuna EUR za koordinaciju na nacionalnoj razini.
Vrlo su važni i Europski forum mladih i njegovi članovi.
Ta se sredstva mogu dodijeliti i putem nacionalnih vijeća mladih. 1.10.
Dobrodošli bi bili lokalni savezi u okviru Europske godine mladih na razini država članica, pri čemu članovi EGSO-a također mogu imati važnu ulogu u tome. 1.11.
Predviđeni rad na vanjskim odnosima i s ESVD-om također je dobrodošao za Europsku godinu mladih i nakon nje.
Relativno dobro razvijene politike za mlade u Europi mogu imati važnu ulogu u našem susjedstvu i dalje.